22 oras holdsarlo a Kiskunsagbol MAGYAR CSILLAGÁSZATI EGYESÜLET -
22 oras holdsarlo a Kiskunsagbol Sallit 1. Z==>fényév Ujra a "Marson" - Fiksz Radiotavcso
Dátum: 2004. augusztus 16., 12:46 Feladó: Keszthelyi Sándor -- Tárgy: 22 oras holdsarlo a Kiskunsagbol Helyszín: Solt déli része, a városkától 5 km-re délre: Kali-major, a Teleki-kastély parkja. MCSE Kiskun Csoport észlelõtábora.
2004. aug. 15-én vasárnap hajnalban NYISZ 01:10-kor tértünk nyugovóra, és 04:10-kor keltünk fel ketten: Keszthelyi Sándor (Pécs), Sragner Márta (Pécs). Az ég nagyon tiszta, csaknem teljesen felhõtlen, a keleti égen az Orion, balra a Gemini, benne a Vénusz ragyog és a Szaturnusz látszik. Egy 16 cm-es Newtonnal megtávcsövezzük a két bolygót. Most kezdõdik a pirkadat, indulhatunk holdsarló vadászatra. A kastélypark fái akadályoznak, így 04:46-kor kigyaloglunk
kelet felé egy szántóföldre.
Közben Ferenczi Béla (Dunaújváros) és Németh Zoltán (Nagyvenyim) kocsival elszáguldanak mellettünk, õk 1 km-re keletre mennek ki a holdsarlót fotózni. Mi 04:52-kor érünk ki, jó az északkeleti-keleti horizont. Már pirkad alul. 7x35 binokulárral kicsit pásztázva: megvan a Hold sarlója. Könnyen.
04:53-kor látni szabad szemmel is, bár nehezen, csupán egy 90 fokos ívdarab, 3-4 fokkal a horizont felett. Hamuszürke fény nincs, már többé nem is lesz. Binokulárral szebb a látvány, ott 130-150 fokos is megvan. Így csomós, ragyás, szakadozott a fényes része.
04:58-05:04-ig egy felhõcsík takarja a Holdat, majd újra látszik. Csak 80-90 fokos negyedkörív.
Egy távoli fa körvonalai fölött rögzítjük helyét. 05:10-kor visszatér Ferenczi Béla és Németh Zoltán: boldogan újságolják, hogy mindketten lefényképezték 04:50-04:55 között digitális gépükkel a Holdat. Ekkortól együtt, négyen nézzük a Holdat tovább, hogy minél jobb, még koraibb holdsarlót figyelhessünk. Már nagyon közeli a 22 órás határ! Betervezzük, hogy addig, azaz 05:24-ig figyeljük.
Már nagyon piros az ég alja, már csak a Vénusz, és alig-alig a Szaturnusz látszik, de 05:11-05:15-ig szépen látjuk a Holdat. Illetve sejtjük: ezt már egy laikus járókelõ nem venné észre
Már 7-8 fok magasan van.
Annyira világos az ég, hogy nagyon nehezen látjuk, már csak sejtjük, néha a binoklikkal kisegítjük a szemünket, újra meglátjuk, de egyre nõ a világosság és: 05:18-kor egyszerre végleg elveszítjük puszta szemmel.
(Ez 22 óra 06 perces idõt jelent az újhold elõtt, mivel újhold az évkönyv szerint aug. 16-án 03:24 NYISZ-kor következik be).
Ezután binoklikkal (mi 7x35-tel, õk két 7x50 B-vel) nézzük, ebben még észrevehetõ a sarló. De olyan rohamos a virradat fénye, hogy 05:25-kor Keszthelyi, 05:28-kor Ferenczi, 05:30-kor Sragner és Németh is végleg elveszíti a Holdat. (Valamennyien már 22 óra alatti adatok, de már nem szabadszemesek) Még jönnek "késõnkelõ" táborlakók, de õk már nem látnak semmit.
Még várakozunk. Az ég alja igen vörössé válik, egyes felhõfoszlányok izzani kezdenek, míg végre az Alföld asztalsimaságú horizontja legalján végre megjelenik a Nap elsõ sugara: 05:45-kor.
Mit ér ez a 22 óra 06 perces szabad szemes holdsarló? Egyikünknek élete második legjobb eredménye. A többieknek is: egyéni rekord! Az országos listán 11-dik helyet jelez. Több mint 7 éve, azaz 1997 márciusa óta nem született hazánkban ilyen vékony holdsarlóról észlelés, mint most!
A fényképezett holdsarlók között két jobb volt csak Magyarországon, ez bizony: "bronzérem", megosztva a két fotósunk között!